Държавен вестник, бр. 86, 2017 г., стр. 107

БРОЙ  86	
Д Ъ Р Ж А В Е Н  В Е С Т Н И К 	
СТР.  107  
не с възможност за съхранение на гипсовъчни 
материали/консумативи, специализирано ме-
дицинско оборудване/процедурна маса, стан-
дартен пациентен монитор, негативоскоп или 
терминал на дигитална система за изобразяване 
на рентгенографски образ с екран/монитор, 
манипулационна/процедурна количка за разпо-
лагане на консумативи и материали, турникет 
(препоръчително пневматичен), улеснен достъп 
до екипировка и апаратура за кардиопулмонална 
ресусцитация.
4.11. Изисквания към процедурна зала/зона/
пост:
4.11.1. Предназначение – осигурява условия 
за изпълнение на терапевтични или диагнос-
тични процедури/манипулации, като пункция 
на телесни кухини, поставяне на дренажи, кате-
теризациионни процедури, сутуриране на рани, 
ендоскопски процедури, превръзки, първична 
ранева обработка и др. 
4.11.2. Изисквания към апаратура, екипи-
ровка и оборудване: сервизен панел, светлинен 
източник с минимална светлинна мощност от 
80  000 lux, процедурна маса, негативоскоп и/
или осигурена възможност за визуализация на 
дигитални образи, пациентен монитор, осигурен 
достъп до екипировка и апаратура за кардиопул-
монална ресусцитация, специфична превързочна, 
процедурна или инструментаторска количка с 
консумативи и инструментариум за извършване 
на специфичните процедури и манипулации. 
4.12. Изисквания към работна станция за 
персонала:
4.12.1. Предназначението на станцията – ос-
новно работно място на персонала в СО с осигурен 
достъп и визуално наблюдение до стандартните 
клинико-терапевтични зони. 
4.12.2. Локализацията на станцията за персо-
нала по възможност трябва да бъде конструирана 
по начин, който да осигурява конфиденциалност 
на изобразяваната информация и сигурност на 
персонала при спазване на условията за ерго-
номичност. 
4.12.3. Работната станция трябва да притежава 
следната минимална екипировка и оборудва-
не – телефонна връзка, връзка със службите от 
извънболнична система за СМП (или в отделна 
за тази цел зона), компютърни терминали с 
принтиращи устройства, факс/копирна машина, 
негативоскоп/възможност за визуализация на 
дигитални образи, системи за визуализация от 
повиквателната система, паникбутонна система, 
система/помещение/обзавеждане за съхранение 
на ценности, работни места, централна мони-
торна станция, възможност за координация и 
възможност за интерком връзка.
4.13. Изисквания към зона за наблюдение:
4.13.1. Предназначението на зоната е наста-
няване, диагностично-терапевтични действия, 
диагностично уточняване и наблюдение на 
спешни пациенти с асоцииран код Т3 с престой 
в СО до 24 часа. 
4.13.2. Зоната е предназначена за краткосрочен 
престой, диагностично уточняване и наблюдение 
и в нея трябва да бъдат организирани постове, 
оборудвани с болнично легло, осигурени със 
съответно оборудване и апаратура. 
4.13.3. Всички болнични легла в зоната за 
наблюдение трябва да бъдат оборудвани със 
сервизен панел и пациентен монитор.
4.14. Изисквания към зона за чакане (чакалня):
4.14.1. Зоната за чакане (чакалнята) трябва да 
осигурява достатъчна площ за чакащи, приети в 
СО пациенти, както и за близки и посетители. 
4.14.2. Разположението на зоната за чакане 
спрямо зоната за триаж/регистрация трябва да 
бъде гранично с осигурена възможност за ди-
ректно визуално наблюдение, включително и от 
помещението на службата по сигурността, като 
се допуска функционалното изграждане на тези 
зони/постове в общо пространство по модела на 
отворено пространство. 
4.14.3. Зоната за чакане (чакалнята) трябва 
да бъде подсигурена с места за сядане и площ 
за разполагане на пациенти с помощни средства 
за придвижване. 
4.14.4. Допълнително може да бъде извърше-
но и специфично зониране на зоната за чакане 
(чакалнята) с осигуряване на място за гледане 
на телевизия, тиха зона, фамилна зона или зона 
за малки групи посетители/близки. 
4.14.5. Препоръчва се зоната да бъде осигурена 
с максимално количество естествена светлина. 
4.14.6. Информационното осигуряване на зо-
ната трябва да бъде ориентирано към подаване 
на подходяща здравна информация за условията 
на достъп в СО и правилата за дейността му, 
както и към представяне в подходящ и достъпен 
формат на обща здравно-просветна информация. 
4.14.7. Зоната за чакане (чакалнята) трябва да 
има осигурен достъп до зоната за триаж/зоната 
за регистрация (регистратурата), санитарния 
възел, автомати за топли и студени напитки. 
4.14.8. Зоната за чакане (чакалнята) трябва да 
бъде осигурена с постоянно директно визуално 
и видеонаблюдение от зоната/помещението за 
сигурност. 
4.15. Изисквания към помещение/пост на 
служба по охраната на СО:
4.15.1. Помещението/постът трябва да бъде 
локализирано в близост до входа на СО с въз-
можност за директно наблюдение на зоната за 
чакане (чакалнята) и зоната на триаж/зоната за 
регистрация (регистратурата) с осигурен бърз 
достъп до тези места. 
4.15.2. В помещението/поста се разполагат 
системите за наблюдение и охрана на сигур-
ността на СО. 
4.16. Изисквания към зона за регистрация 
(регистратура)/триаж:
4.16.1. Необходимо е организиране на обща 
зона на регистрация/триаж за достъп на всички 
пациенти до СО, при които се прилага последва-
ща оценка през системата на медицински триаж. 
Допустимо е и функционалното изграждане на 
тази зона/пост в общо пространство със зоната 
за чакане (чакалнята) по модела на отворено 
пространство.
4.16.2. В зоната се осигуряват подходяща об-
становка и условия за кратка входяща триажна 
оценка на пациента при улеснен достъп.